
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 258 

17 Δεκεμβρίου 1997 


ΑΠΟΦΑΣΕΙΣ ΤΗ Σ ΟΛΟΜΕΛΕΙΑ Σ ΤΗΣ ΒΟΥΛΗΣ 

Τροποποίηση διατάξεων του Κανονισμού της Βουλής». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Α’ - Κοινο¬ 
βουλευτικό) σε συνδυασμό με το άρθρο 91 του Κανονι¬ 
σμού της Βουλής (Μέρος Β' - ΦΕΚ 51 Α710.4.97). 

2. Την από 21 Νοεμβρίου 1997 πρόταση του Προέδρου 
της Βουλής. 

3. Την πρόταση αυτή όπως διαμορφώθηκε με το από 12 
Δεκεμβρίου 1997 πρακτικό - έκθεση της επί του Κανονι¬ 
σμού της Βουλής Επιτροπής. 

4. Την κατά Μθ' συνεδρίαση της 15ης Δεκεμβρίου 
1997 απόφαση της Ολομέλειας της Βουλής των Ελλήνων 
κατά την οποία ψηφίστηκε η από 21 Νοεμβρίου 1997 
πρόταση του Προέδρου της Βουλής «Για την τροποποίηση 
διατάξεων του Κανονισμού της Βουλής», όπως διαμορφώ¬ 
θηκε από την επί του Κανονισμού της Βουλής Επιτροπή, 
παραγγέλουμε: 

Τη δημοσίευση στην Εφημερίδα της Κυβερνήσεως της 
απόφασης αυτής, που έχει ως εξής: 

Άρθρο 1 

1. Στο άρθρο 14 του Κανονισμού της Βουλής (μέρος 
κοινοβουλευτικό): 

α. Προστίθεται νέα περίπτωση δ', η οποία έχει ως 
εξής: 

'δ) Αποφασίζει για την ανάθεση στις διαρκείς και 
στις ειδικές μόνιμες επιτροπές ή υποεπιτροπές τους 
της αρμοδιότητας διατύπωσης γνώμης στις περιπτώσεις 
που πραβλέπεται τούτο από τον Κανονισμό και το 
νόμο." 

β. Η περίπτωση δ' αναριθμείται σε περίπτωση ε' και 
αναδιατυπώνεται ως εξής: 

'ε) Αποφασίζει ή διατυπώνει γνώμη για όσα θέμοτα 
πραβλέπεται τούτο ρητά από τον Κανονισμό ή το νόμο." 


2. Στο άρθρο 32 του Κανονισμού της Βουλής (μέρος 
κοινοβουλευτικό) προστίθεται νέα παράγραφος 5 (η 
παρ. 5 αναριθμείται σε 6), η οποία έχει ως εξής: 

"5. Οι διαρκείς επιτροπές ή οι υποεπιτροπές τους 
μπορούν να διατυπώνουν γνώμη για τους προτεινόμε- 
νους προς διορισμό σε ορισμένες θέσεις, εφόσον αυτό 
προβλέπεται από το νόμο. Στην περίπτωση αυτήν ε¬ 
φαρμόζονται κατ' αναλογία οι διατάξεις των παρ. 3, 4 
και 5 του άρθρου 49Α. Η ανάθεση στην αρμόδια επιτροπή 
ή υποεπιτροπή της αποφασίζεται κάθε φορά από τη 
Διάσκεψη των Προέδρων." 

3. Στο άρθρο 39 του Κανονισμού της Βουλής (μέρος 
κοινοβουλευτικό) προστίθεται παράγραφος 5, η οποία 
έχει ως εξής: 

"5. Η έγκριση της επιτροπής μορφωτικών υποθέσεων 
για την επιτροπή συνταξιοδότησης συγγραφέων και 
καλλιτεχνών λαμβάνεται με πλειοψηφώ των 2/3 των 
παρόντων μελών." 

4. Στο άρθρο 43Α του Κανονισμού της Βουλής (μέρος 
κοινοβουλευτικό) προστίθεται νέα παράγραφος 3 (οι 
παράγραφοι 3, 4 και 5 αναριθμούνται σε 4, 5 και 6), η 
οποία έχει ως εξής: 

"3. Οι ειδικές μόνιμες επιτροπές ή υποεπιτροπές τους 
μπορούν να διατυπώνουν γνώμη για τους προτεινόμε- 
νους προς διορισμό σε ορισμένες θέσεις, εφόσον τούτο 
προβλέπεται από το νόμο. Στην περίπτωση αυτήν ε¬ 
φαρμόζονται κατ' αναλογίαν οι διατάξεις των παρ. 3, 
4 και 5 του άρθρου 49Α. Η ανάθεση στην αρμόδια 
επιτροπή ή υποεπιτροπή της αποφασίζεται κάθε φορά 
από τη Διάσκεψη των Προέδρων." 

5. Στο άρθρο 49 Α του Κανονισμού της Βουλής (μέρος 
κοινοβουλευτικό): 

α. Στην παρ. 5 η προθεσμία "επτά (7) ημερών" διορ¬ 
θώνεται σε "εννέα (9) ημερών". 

β. Στην παρ. 6 προστίθενται περιπτώσεις λη' και λθ', 
οι οποίες έχουν ως εξής: 

"λη. Χρηματιστήριο Αξιών Αθηνών Α.Ε. 
λθ. "Οργανισμός Γεωργικής Επαγγελματικής Εκπαί¬ 
δευσης, Κατάρτισης και Απασχόλησης (Ο.Γ.Ε.Ε.Κ.Α.) 
"ΔΗΜΗΤΡΑ"." 

6. Η παράγραφος 4 του άρθρου 51 του Κανονισμού 
της Βουλής (μέρος κοινοβουλευτικό) αντικαθίσταται ως 
εξής: 

'4. Στην ειδική ημερήσια διάταξη της προηγούμενης 
παραγράφου μπορεί να εγγράφονται επίσης μετά από 
απόφαση της Διάσκεψης των Προέδρων για συζητηση, 
όταν αυτό προβλέπεται από τον Κανονισμό και το νόμο, 
εκθέσεις και πορίσματα για μείζονος σημασίας θέματα, 
που υποβάλλονται στη Βουλή, καθώς και κάθε άλλη 
πρόταση και κάθε άλλο θέμα, που δεν ανήκουν στο 
νομοθετικό ή το ελεγκτικό έργο της Βουλής, για το 
οποίο το Σύνταγμα ή ο Κανονισμός απαιτούν ειδική 
συζήτηση και απόφαση της Βουλής. 

7. Η παρ. 2 του άρθρου 143 του Κανονισμού της 
Βουλής ίμερος κοινοβουλευτικά) αντικαθίσταται ως εςης. 

"2. Κατά τη διάρκεια κάθε βουλευτικής συνόδου διε¬ 
ξάγονται υποχρεωτικά έξι συζητήσεις προ ημερήσιας 
διατάξεως, εκ των οποίων η μία αποτελεί δικαίωμα της 
Κυβέρνησης και οι υπόλοιπες πέντε της Αντιπολίτευσης. 
Το θέμα της συζητήσεως που ανήκει στην επιλογή της 
Κυβέρνησης πρέπει να αναφέρεται στην πορεία της 
χώρας με την Ευρωπαϊκή Ένωση και εάν είναι εφικτό 
να συνδυάζεται με την κατάθεση της σχετικής έκθεσης 

που προβλέπεται από το άρθρο 3 του ν.945/1979. 

Τα θέματα των υπόλοιπων πέντε συζητήσεων καθο¬ 
ρίζονται από την Αντιπολίτευση ως εξής, τα θέματα 
δύο συζητήσεων από την Αξιωματική Αντιπολίτευση, το 
θέμα μιας συζήτησης από τη δεύτερη σε δύναμη Κοι¬ 
νοβουλευτική Ομάδα της Αντιπολίτευσης, το θέμα μιας 
συζήτησης από την τρίτη σε δύναμη Κοινοβουλευτική 
Ομάδα της Αντιπολίτευσης και το θέμα μιας συζήτησης 
από την τέταρτη σε δύναμη Κοινοβουλευτική Ομάδα 
της Αντιπολίτευσης με αίτησή τους, που υπογράφεται 
από τα δύο τρίτα του αριθμού των Βουλευτών που 
υπάγονται κατά περίπτωση στην κάθε Κοινοβουλευτική 
Ομάδα ή από τον Πρόεδρό της. 

Η αίτηση κατατίθεται στο Γραφείο του Προέδρου της 
Βουλής και διαβιβάζεται αμέσως στον Πρωθυπουργό. 
Η συζήτηση πραγματοποιείται μέσα σε ένα μήνα από 
την υποβολή της κάθε αιτήσεως και σε κάθε περίπτωση 
μέσα σε είκοσι πέντε (25) ημέρες από τη διεξαγωγή 
άλλης προ ημερήσιας διατάξεως συζήτησης. - 

8. Στο άρθρο 162 παρ.2 του Κανονισμού της Βουλής 
(μέρος κοινοβουλευτικό) προστίθενται ως τελευταίο ε¬ 
δάφιο τα εξής: 

"Η πρόβλεψη της περίπτωσης (ι) της παρ. 2 του 
άρθρου 2 του ν. 2530/1997 ισχύει και για τα μέλη της 
Διεύθυνσης Επιστημονικών Μελετών. - 

Άρθρο 2 

1. Για την εφαρμογή της μεταβατικής διάταξης του 
άρθρου 105 του Κανονισμού της Βουλής (Μέρος Β'- 
ΦΕΚ 51/Α/ 10.4.97), ως ανώτατο όριο ηλικίας ορίζεται 


το προβλεπόμενο από το άρθρο 159 παρ.1 του προϊ- 
σχύσαντος Κανονισμού της Βουλής (Μέρος Β' - Φ^Κ 
146. Α/21.6.80). Η προβλεπόμενη από το άρθρο 105 
παρ.1 προθεσμία ορίζεται σε ένα (1) μήνα από τη 
δημοσίευση του παρόντος. 

2. Η παράγραφος 3 του άρθρου 105 του Κανονισμού 
της Βουλής (Μέρος Β' - ΦΕΚ 51/Α/97) συμπληρώνεται 

ως εξής: 

■Οι κατά τις διατάξεις της παρ. 1 του παρόντος 
μετατασσόμενοι μπορούν με αίτησή τους, που υποβάλ¬ 
λεται μέσα σε προθεσμία έξι (6) μηνών από τη δημο¬ 
σίευση της μετατάξεως, να επιλέξουν μεταξύ του Τα¬ 
μείου Επικουρικής Ασφαλίσεως της υπηρεσίας από την 
οποία μετατάσσονται και του Τ.Α.Υ.Β.. Μέχρι της υπο¬ 
βολής της. αιτήσεως αναστέλλεται η καταβολή εισφορών 
υπέρ επικουρικής ασφαλίσεως και αποδίδονται αναδρο- 
μικώς μετά την επιλογή. - 

3. Στο άρθρο 147 παρ.1 του Κανονισμού της Βουλής 
(Μέρος Β' - ΦΕΚ 51/Α/10.4.97) στην έκτη σειρά και 
προ της λέξης "κατά - τίθεται - ή όπως ορίζεται στις 
παρ.4 και 5 του παρόντος άρθρου - και στην έβδομη 
σειρά μετά τη λέξη "διατάξεων - προστίθεται "γενικού ή 
ειδικού ουσιαστικού ή διαδικαστικού περιεχομένου - . - 

Στο αυτό ως άνω άρθρο και στην παρ. 4 αυτού 
διαγράφεται η φράση 'για χρονικό διάστημα μέχρι τριών 
(3) ετών. - 

4. Στην Επιτροπή του εβδόμου εδαφίου της αποφά- 
σεως της Ολομέλειας της Βουλής, που λήφθηκε κατά 
την ΣΤ' 16.3.93 συνεδρίασή της για τη σύσταση Λογα¬ 
ριασμού Αλληλοβοήθειας Υπαλλήλων της Βουλής (ΦΕΚ 
36/Α/93), μετέχουν, αντί των, μέχρι την έναρξη ισχύος 
του νέου Κανονισμού της Βουλής, υπαλλήλων με βαθ¬ 
μούς Γενικού Διευθυντή και Αναπληρωτών Γ ενικών Διευ¬ 
θυντών, οι τρεις προϊστάμενοι Γενικών Διευθύνσεων 
της Βουλής, προεδρεύοντας του έχοντος περισσότερο 
χρόνο στο βαθμό Α' και σε περίπτωση απουσίας, ελ- 
λείψεως ή κωλύματος, προϊστάμενοι Διευθύνσεως κατά 
τη σειρά του πλεονάζοντος χρόνου στο βαθμό αυτόν, 
αναπληρούμενοι υπό άλλων προϊσταμένων Διευθύνσεως 
κατά την προαναφερόμενη σειρά. 

Άρθρο 3 

Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 


Αθήνα, 16 Δεκεμβρίου 1997 

Ο ΠΡΟΕΔΡΟΙ ΤΗΣ ΒΟΥΛΗΣ 

ΑΠΟΣΤΟΛΟΙ ΧΡ. ΚΑΚΛΑΜΑΜΚΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



